Lauri Ketonen laulaa Tomppaa
Kulttuuri · 11.4.2015 klo 06:36
Rauman kaupunginteatterista tuttu kasvo Lauri Ketonen on näyttelijä, jonka uraan on aina kuulunut vahvasti musiikki. Sitä on tarjolla jo ensi viikolla, kun Ketonen astuu Rauma-salin lavalle Rauman soittokunnan solistina. Illan teema on Tom Jones.
Jonesin hittejä kuultiin ensimmäisen kerran tällä kokoonpanolla jo Lahden Jazztorilla viime syksynä. Lahdessa hyvän vastaanoton saanut konsertti saa jatkoa Rauma -päivän konsertissa ensi viikon perjantaina.
Näyttelijän ja raumalaissoittokunnan yhteistyö jatkuu jo 6.5 konsertilla kulttuurikeskus Crusellissa Uudessakaupungissa. Siellä soittolistalla on puolet Jonesia, puolet Olavi Virtaa.
Artistien kappaleet ovat laulajalle entuudestaan tuttuja. Ketonen oli mukana jo Hämeenlinnan Delilah-musikaalissa, jonka musiikki pohjautui Jonesin kappaleisiin. Virta puolestaan on aina kuulunut hänen omaan keikkaohjelmistoon.
– Uusin myös juuri omaa settiäni ja poimin sinne Olavi Virta -konsertin kappaleita.
Lauri Ketonen laulaa Tom Jonesia Rauman soittokunnan solistina 17.4. kello 18 Rauma-salissa.
Mukana konsertissa ovat myös Rauma Big Band ja Rauman musiikkiopiston rytmimusiikin bändit.
Lauri Ketosen haastattelu lauantain Länsi-Suomessa.
STT · 15.11.2018 klo 06:09
Laineen Winnipeg vei voiton Washingtonilta
Jääkiekon NHL:ssä Patrik Laineen Winnipeg Jets vei voiton Washington Capitalsista 3–1. Lue juttu »